На основу члана 76. Закона о култури („Службени гласник Републике Србије“, бр. 72/09, 13/16 , 30/16 - испр. и 6/20), чл. 7. и 8. Уредбе о критеријумима, мерилима и начину избора пројеката у култури који се финансирају и суфинансирају из буџета Републике Србије, аутономне покрајине, односно јединица локалне самоуправе („Службени гласник Републике Србије“, бр. 105/16 и 112/17) и члана 61. став 1. тачка 28. Статута Града Новог Сада („Службени лист Града Новог Сада“, број 11/19), Градоначелник Града Новог Сада, доноси

**Р Е Ш Е Њ Е**

**О ОБРАЗОВАЊУ И ИМЕНОВАЊУ КОМИСИЈЕ ЗА СПРОВОЂЕЊЕ ПОСТУПКА ЈАВНОГ КОНКУРСА ЗА ФИНАНСИРАЊЕ И СУФИНАНСИРАЊЕ ПРОЈЕКАТА У КУЛТУРИ У ОБЛАСТИ САВРЕМЕНОГ СТВАРАЛАШТВА-ПОЗОРИШНА УМЕТНОСТ И УМЕТНИЧКА ИГРА - КЛАСИЧАН БАЛЕТ, САВРЕМЕНА ИГРА, МАНИФЕСТАЦИЈЕ ВЕЗАНЕ ЗА ФИЛМСКУ УМЕТНОСТ И ОСТАЛО АУДИО-ВИЗУЕЛНО СТВАРАЛАШТВО, ДИГИТАЛНО СТВАРАЛАШТВО И МУЛТИМЕДИЈА У 2020. ГОДИНИ**

I. Образује се Комисија за спровођење поступка Jавног конкурса за финансирање и суфинансирање пројеката у култури у области савременог стваралаштва - позоришна уметност и уметничка игра - класичан балет, савремена игра, манифестације везане за филмску уметност и остало аудио-визуелно стваралаштво, дигитално стваралаштво и мултимедија у 2020. години (у даљем тексту: Комисија).

II. Задатак Комисије је да:

 - спроведе поступак Јавног конкурса за финансирање и суфинансирање пројеката у култури у области савременог стваралаштва - позоришна уметност и уметничка игра - класичан балет, савремена игра (стваралаштво, продукција, интерпретација), манифестације везане за филмску уметност и остало аудио-визуелно стваралаштво, дигитално стваралаштво и мултимедија у 2020. години (у даљем тексту: Јавни конкурс), - изврши стручну процену пројеката пристиглих на Јавни конкурс, и то да сваки члан Комисије оцени сваки пројекат појединачно на основу вредновања критеријума утврђених Уредбом о критеријумима, мерилима и начину избора пројеката у култури који се финансирају и суфинансирају из буџета Републике Србије, аутономне покрајине, односно јединица локалне самоуправе, а сходно условима Јавног конкурса,

- за сваки пројекат који разматра сачини писмено образложење у коме ће навести разлоге за прихватање или неприхватање пројекта, и

- сачини образложени предлог о додели средстава за финансирање и суфинансирање пројеката средствима из буџета Града Новог Сада, са износима финансијских средстава за реализацију сваког појединачног пројекта.

III. Комисија има три члана.

 Комисија на првој седници бира председника Комисије.

 Председник Комисије координира рад Комисије и води седнице.

 Комисија доноси и усваја Пословник о раду.

 IV. У Комисију се именују:

 1. **Игор Бурић**, новинар у дневном листу „Дневник“,

2. **Миљана Козаров**, мастер инжењер менаџмента у медијима, руководилац за односе

 са јавношћу и маркетинг у Културном центру Новог Сада, Нови Сад, и

3. **Бојан Милосављевић**, дипломирани позоришни редитељ.

 V. Председнику и члановима Комисије, за рад у Комисији припада накнада, и то: председнику у висини од 6.306,00 динара, а члановима у висини од 3.153,00 динара, и то под условом да нису чланови Градског већа Града Новог Сада или запослени у градским управама.

Накнада се исплаћује под условом да је Комисија у току месеца одржала седницу, без обзира на број одржаних седница.

VI. Стручне и административно-техничке послове за потребе Комисије обављаће Градска управа за културу, чије ће одређено лице водити записник о раду Комисије.

VII. Ово решење објавити у „Службеном листу Града Новог Сада“.

**РЕПУБЛИКА СРБИЈА**

**АУТОНОМНА ПОКРАЈИНА ВОЈВОДИНА**

**ГРАД НОВИ САД**

**ГРАДОНАЧЕЛНИК ГРАДА НОВОГ САДА ГРАДОНАЧЕЛНИК**

**Број:**

**Датум: *Милош Вучевић***

**НОВИ САД**